als_Latn dik_Latn sag_Latn
Një adoleshent është arrestuar nga policia e Lezhës për ushtrim dhune ndaj mësuesit.
Ngjarja mësohet se ka ndodhur rreth orës 10:00 të paradites në shkollën e mesme “Kolin Gjoka”, ku 17-vjeçari E.Gj i ka prishur orën e mësimit mësuesit të kimisë dhe më pas e ka goditur me një shkop në kokë.
Mësuesi ka marrë dëmtime në ballë. Ai është dërguar në spital për marrjen e ndihmës mjekësore dhe pas kësaj është larguar në banesë jashtë rrezikut për jetën.
Burimet e policisë kanë thënë se 17-vjeçari E.Gj u arrestua rreth orës 16:00 të pasdites, ndërsa materialet iu referuan Prokurorisë së Rrethit Gjyqësor Lezhë, për veprën penale të “Goditjet për shkak të detyrës”.
als_Latn als_Latn als_Latn als_Latn